Hvor fort kan jeg forvente resultater?
Hvis du ikke har jobbet bevisst med søkemotoroptimalisering tidligere, vil du kunne oppleve å rangere bedre på dine utvalgte søkeord etter et par uker etter at du har implementert grunnleggende tiltak. Du vil blant annet kunne se relativt rask effekt i økning i rangeringer dersom du til nå ikke har optimalisert innholdet ditt etter søkeordene som målgruppen din bruker. Derimot vil det kunne ta måneder og år med strategisk SEO-arbeid dersom det er høy konkurranse om søkeordene du ønsker å rangere på. Første steg er å optimalisere innholdet på nettsiden (on-page). Deretter må du vise at du er en autoritet for dette emnet. Det krever målrettet arbeid over tid, men vil samtidig kunne gi deg gratis trafikk og business i lang tid fremover. En førsteplassering i Google kan utgjøre en enorm forskjell for din bedrift.